Diari Oficial de la Generalitat Valenciana


Sumari del DOGV 9699, del 06-10-2023 (2023/10188)

ACORD de 3 d'octubre de 2023, del Consell, pel qual s'autoritza una transferència de crèdit del capítol 4 al 2 en el programa 457.10, Foment de l'Activitat Esportiva, de la Vicepresidència Primera i Conselleria de Cultura i Esport, per import de 296.303,21 euros, que implica la minoració de la línia de concessió directa 168.1.a S8244, «Organització de campionats d'Europa i del món en màximes categories i competicions de nivell equiparable». (Expedient 09.030/23-172).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9699

Data del DOGV
:   06-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10914


Data del document
:   03-10-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 3 d'octubre de 2023, del Consell, pel qual s'autoritza una transferència de crèdit del capítol 4 al 2 en el programa 457.10, Foment de l'Activitat Esportiva, de la Vicepresidència Primera i Conselleria de Cultura i Esport, per import de 296.303,21 euros, que implica la minoració de la línia de concessió directa 168.1.a S8244, «Organització de campionats d'Europa i del món en màximes categories i competicions de nivell equiparable». (Expedient 09.030/23-172). [2023/10483]  
El capítol 2 del programa 457.10, Foment de l'Activitat Esportiva, de la Vicepresidència Primera i Conselleria de Cultura i Esport, té un crèdit inicial de 3.690.000 euros, que resulta insuficient per a poder tramitar les despeses no previstes que gestiona la Direcció General de l'Esport, així com les obligacions pressupostàries necessàries per al correcte manteniment de les instal·lacions adscrites a la Direcció General i despeses de funcionament de béns i serveis corrents, les necessitats dels quals ascendeixen a un total de 296.303,21 euros.  
Per al finançament, la Vicepresidència Primera i Conselleria de Cultura i Esport proposa destinar disponibilitats existents en les línies de concurrència competitiva S7890, «Esport a l'Escola», per import de 62.874 euros, S8138, «Promoció de la integració», per import de 5 euros, S8139, «Beques realització pràctiques professionals en la Direcció General d'Esport», per import de 27.535,21 euros i S8215, «Esport Universitari-CADU», per import de 889 euros, totes elles de l'annex de transferències i subvencions corrents d'aquest mateix programa, que no estan vinculades a compromisos pendents ni afectes a finançament condicionat, una vegada resoltes les convocatòries amb càrrec a cadascuna d'aquestes línies. Al mateix temps existeixen disponibilitats de crèdit en la línia de concessió directa 168.1.a S8244, «Organització de campionats d'Europa i del món en màximes categories i competicions de nivell equiparable», per import de 205.000 euros, en presentar la renúncia o el desistiment diversos beneficiaris.  
  
A aquest efecte i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta de la consellera d'Hisenda, Economia i Administració Pública, el Consell  
  
  
ACORDA  
  
Primer  
Autoritzar una minoració de crèdit en l'aplicació pressupostària 84.91.52.149.64.4 per import de 296.303,21 euros, que impliquen la minoració de la dotació de les línies de subvenció de concurrència competitiva S7890, S8138, S8139 i S8215 i la minoració de la dotació de la línia de concessió directa 168.1.a S8244, així com la modificació del seu annex de beneficiaris, d'acord amb el següent detall:  
Beneficiaris línia S8244 que han desistit o renunciat Import   
a minorar  
Club Bàdminton Alacant-Iberdrola Spanish Internacional Absolut 15.000,00  
Federació de Beisbol de la CV-International Softbol Woman Tournament 25.000,00  
Club Motodes-Mototurismo Adventure FIM 10.000,00  
Club Moto Dones-Motocròs Freestyle 10.000,00  
Club Moto Dones-Iron Motrad Turisme 10.000,00  
Federació de Motociclisme de la CV-Mototurisme Calpe 10.000,00  
Confederació Internacional de Pilota a Mà (CIJB) Circuit Professional One Wall 20.000,00  
Confederació internacional de Pilota a mà (CUB) Trobada Mediterrània 15.000,00  
Federació d'Automobilisme de la CV-Campionat Internacional FIA Energies Alternatives 15.000,00  
CES València Club Hípic-CES València Tour 15.000,00  
Club Ciclista Altea-Trofeu Internacional ciutat de Novelda 10.000,00  
ZEMMUR Associació de Sahrauí a València-Organització de l'esdeveniment Esportiu «Internacional Youth Cup» 50.000,00  
Total 205.000,00  
  
  
  
Segon  
Autoritzar un increment de crèdit en l'aplicació pressupostària 40.34.93.685.63.7 per import de 296.303,21 euros.  
  
València, 3 d'octubre de 2023  
  
La consellera secretària,  
SUSANA CAMARERO BENÍTEZ